open-index/open-wikipedia-markdown huggingface dataset:
ForceDrop

**ForceDrop** нь *Counter-Strike: Global Offensive* болон *Counter-Strike 2* тоглоомын виртуал эд зүйлс буюу "скин" (skin) агуулсан хайрцаг (case)-ыг нээх үйлчилгээ үзүүлдэг онлайн платформ юм. Хэрэглэгчид тус сайтад мөнгө байршуулснаар тоглоомын доторх ховор эд зүйлсийг санамсаргүй байдлаар хожих боломжтой бөгөөд хожсон зүйлсээ өөрийн Steam хаяг руу шилжүүлэн авах зарчмаар ажилладаг.

## Үйл ажиллагааны тойм 
ForceDrop нь Steam-ийн виртуал эдийн засгийн экосистем дээр суурилсан гуравдагч талын платформ юм. Тус сайт нь Valve корпорациас гаргадаг албан ёсны хайрцагнаас өөр, илүү өндөр магадлалтай эсвэл тусгай багц бүхий "автор" кейсүүдийг санал болгодог. 

Домэйн нэрийн шинжилгээний мэдээллээр тус сайт нь энэ салбарт олон жил тогтвортой ажиллаж байгаа бөгөөд скин мөрийтэй тоглоомын зах зээл дээрх томоохон платформуудын нэгд тооцогддог.

## Үндсэн механизмууд 
Платформ нь хэрэглэгчдэд зориулсан хэд хэдэн интерактив тоглоомын горимтой:
* **Кейс нээх:** Төрөл бүрийн үнэ бүхий хайрцагнуудаас санамсаргүй байдлаар скин авах.
* **Сайжруулалт (Upgrade):** Хямд үнэтэй скинийг өндөр үнэтэй скин болгон хувиргахыг оролдох (тодорхой хувийн магадлалтай).
* **Контракт (Contract):** Олон тооны үнэ багатай скинийг нэгтгэж, нэг илүү үнэ цэнтэй скин авах механик.

Хэрэглэгчдийн үнэлгээний Trustpilot сайт дээр ForceDrop нь дундаж болон сайн үнэлгээтэй байдаг ч мөрийтэй тоглоомын шинж чанартай тул хэрэглэгчдэд санхүүгийн эрсдэлтэйг анхааруулдаг.

## Шүүмжлэл ба хууль зүйн байдал 
Скин мөрийтэй тоглоомын салбар нь дэлхийн олон орны хууль тогтоомжийн "саарал бүс"-эд оршдог. ForceDrop-ийн хувьд дараах шүүмжлэлүүд дагалддаг:
# **Ил тод байдал:** Хожих магадлалын алгоритм (Provably Fair) нь хөндлөнгийн хяналтгүй байх тохиолдол гардаг нь хэрэглэгчдийн эргэлзээг төрүүлдэг.
# **Насны хязгаар:** Виртуал эд зүйлсээр мөрий тавих нь насанд хүрээгүй хүүхдүүдийг тоглоомонд донтуулах эрсдэлтэй гэж олон улсын байгууллагууд үздэг.
# **Valve-ийн бодлого:** Steam-ийг эзэмшигч Valve корпораци нь гуравдагч талын мөрийтэй тоглоомын сайтуудыг дэмждэггүй бөгөөд тэдний ашигладаг ботуудыг үе үе хаах арга хэмжээ авдаг.

## Эх сурвалж 
Ангилал:Вэбсайтууд
Унгарын Дуурийн театр

**Унгарын улсын Дуурийн театр** (унгар. *Magyar Állami Operaház*, өмнө нь - *Унгарын хааны дуурийн театр,* англи. *Hungarian State Opera House*) — Будапешт хотод байрлах Унгарын хамгийн том дуурийн театр.

Унгарын дуурийн театрыг 1875-1884 оны хооронд архитектор Миклош Иблын зураг төслөөр барьсан бөгөөд энэ үед драм, дуурийн хамтлаг жүжиг, дуурийг ээлжлэн тоглодог байсан Унгарын Үндэсний театраас тусгаарлагдсан юм. Анхны найруулагч нь Унгарын төрийн дууллын зохиолч, хөгжмийн зохиолч, удирдаач Ференц Эркель байсан; Гэсэн хэдий ч театр өөрийгөө бий болгоход бэрхшээлтэй тулгарсан: үзэгчид бага байсан тул ихээхэн алдагдал хүлээсэн бөгөөд уран бүтээлчид орхиж явсаар байв. 1888 онд хөгжмийн зохиолч, удирдаач Густав Малер захирлаар томилогдож, 1891 он хүртэл энэ албан тушаалыг хашжээ. Малер театрын тайзан дээр дуулахыг зөвхөн унгар хэл дээр тоглох зэрэг хэд хэдэн шинэчлэлийг хэрэгжүүлж, жилийн дотор нөхцөл байдлыг өөрчилж чадсан юм. 1893 онд өөр нэгэн алдартай удирдаач Артур Никиш театрын хөгжмийн найруулагч болж байжээ.

Жакомо Пуччини Унгарын Улсын дуурийн театрт хоёр удаа дууриа тавьж байсан түүхтэй. Энэ театр олон жилийн түүхийн турш Отто Клемперер, Бела Барток, Ламберто Гарделли, Эмиль Петрович, Янос Ференчик, Бениамино Гигли, Ева Мартон, Миклош Раднай, Йозефци болон бусад гайхалтай хөгжмийн зохиолч, удирдаач, зураачид ажиллаж байжээ. 

Тус театр нь мөн Унгарын үндэсний балетын гол тайз юм.

Энэ театр нь 1261 үзэгчийн суудалтай бөгөөд танхим нь хагас лугуй хэлбэртэй тул акустикийн хувьд Миланы Ла Скала болон Парисын дуурийн театрын дараа Европт гуравдугаарт ордог.

Ференц Лист, Ференц Эркелийн хөшөө театрын өмнө байрладаг. Будапешт дэх өөр нэг дуурийн театр бол Эркелийн театр юм.
Парисын Үндэсний дуурийн театр

**Парисын Үндэсний дуурийн театр**, товчоор **Парисын Дуурь** (франц. *Opéra National de Paris, Opéra de Paris*) — Францын нийслэл дахь дуурь, балет болон сонгодог хөгжмийн урлагийг хөгжүүлж ирсэн улсын байгууллага юм. 

Одоогийн байдлаар Гарнье Дуурь болон Бастилийн Дуурийн театр гэх хоёр театрын барилгыг Парисын Үндэсний Дуурь эзэмшдэг: 

* Франц хэлээр -Опера Гарнье гэгддэг уг театр 1875 оны 1-р сарын 5-нд нээгджээ. Мөн 1713 оноос хойш оршин тогтнож байгаа бөгөөд Европын хамгийн эртний гэж тооцогддог балетын сургууль энд байрладаг юм.
* Бастилийн дуурийн театр 1989 оны 7-р сарын 13-нд Бастилийн довтолгооны хоёр зуун жилийн ойн өмнөх өдөр нээгджээ. Энэ нь хуучин Парисын цайзын эсрэг талд босгосон Бастилийн талбай дээрх хамгийн том байгууламж юм.

Парисын дуурь (*Opéra de Paris*) 400 зуун жилийн турш янз бүрийн театруудын тайзан дээр оршин тогтнож ирсэн.

1669 оны 6-р сарын 28-нд Хааны ордны нарийн бичгийн дарга нарын газар Пьер Перринд "Францын хөгжим, шүлэгтэй дуурийн академийг байгуулах патент"-ыг олгосон бөгөөд үүнийг "Хааны хөгжмийн академи" (франц: *Académie Royale de musique*) гэж нэрлэж байсан. 1671 онд Хааны бүжгийн академитай нэгтгэж, Хааны хөгжим, бүжгийн академи нэртэй болжээ. 1672 онд дуурийн театрын эрх Перринээс Жан-Батист Люллид шилжжээ. Люлли 1672 оны 11-р сард шинэ танхимдаа инээдмийн балетын "пашт" болох "Купидон ба Бахчусын найр" жүжгээр академийг нээсэн бөгөөд либреттчин Мольерийн нэрийг дурдалгүйгээр, түүнд нөхөн төлбөр олгосонгүй. Түүнээс гадна, 1673 оны 4-р сарын 28-нд хаан Люлли болон Пале-Роялын ордны "Мольер" танхимыг шилжүүлэн өгчээ.

Парисын дуурийн балетын хамтлаг дэлхийн шилдэгүүдийн нэг хэвээрээ байна.

Парисын дуурь өнөөг хүртэл "үндэсний" урлагийн нэг хэлбэр гэдгээрээ ач холбогдлоо хадгалсаар байгаа юм.
Комеди Франсез

**Комеди́ Франсе́з** (франц. *Comédie-Française*), мөн **Теа́тр-Франсэ́** буюу **Францын театр** (франц. *Théâtre-Français*) — Франц дахь Засгийн газраас санхүүждэг цорын ганц тогтмол урын сантай театр. Парис хотын төвд 1-р захиргааны дүүрэг дахь Палэ-Рояль ордонд оршдог. Францын XIV Луи хааны зарлигаар 1680 онд байгуулагдсан театр юм. Театрын албан бус нэр нь "Мольерын байшин" бөгөөд  «Комеди Франсез» театр байгуулагдахаас өмнө Мольерийн хамтлаг Палэ-Роялд (1661-1673) тоглодог байсантай холбоотой юм.

**Албан ёсны цахим хуудас**: https://www.comedie-francaise.fr/#
Хайнрих Химмлер

**Хайнрих Лу́итпольд Хи́ммлер** (герман. *Heinrich Luitpold Himmler*, герман: [ˈhaɪnʁɪç ˈluːɪtˌpɔlt ˈhɪmlɐ]; 1900 оны 10-р сарын 7-нд Германы эзэнт улсын Баварын вант улсын Мюнхен хотод төрсөн — 1945 оны 5-р сарын 23-нд Британий эзэмшлийн Германы Доод Саксонийн Люнебург хотод нас барсан) — германы улс төрийн болон цэргийн зүтгэлтэн, нацист Германы удирдагчдын нэг бөгөөд СС-ийн райхсфюрер (1929—1945), Райхын Дотоод хэргийн сайд (1943—1945), Эзэнт улсын аюулгүй байдлын ерөнхий газрын дарга (1942—1943). Нацист Германы хамгийн нөлөө бүхий хүмүүсийн нэг байсан тэрээр нацистын гэмт хэрэг үйлдэхэд оролцсон бөгөөд Холокостын гол зохион байгуулагчдын нэг байв.

Дэлхийн нэгдүгээр дайны үеэр тэрээр нөөц батальонд байсан бөгөөд тулалдаанд шууд оролцоогүй. Тэрээр Мюнхений Техникийн Их Сургуулийг агрономич мэргэжлээр төгссөн. Тэрээр 1923 онд намд элсэж, хоёр жилийн дараа СС-ийн гишүүн болжээ. 1929 онд Адольф Хитлерийн тушаалаар түүнийг СС-ийн Райхсфюрерээр томилсон. Дараагийн арван зургаан жилийн хугацаанд Химмлер СС-ийг 290 байлдагчтай батальоноос сая гаруй хүний ​​бүрэлдэхүүнтэй цэргийн байгууллага болгон хувиргаж чадсан юм. Хитлерийн төлөвлөгөөний дагуу төвлөрсөн хорих лагерийг байгуулан хамгаалдаг нь СС байв.

А.Хитлерийн дэмжлэгтэйгээр Хайнрих Химмлер Зүүн Европ болон ЗХУ-ын эзлэгдсэн нутаг дэвсгэрт энгийн иргэдийг олноор нь хөнөөх үйл ажиллагаа явуулдаг үхлийн отрядууд болох Эйнсатцгруппенийг зохион байгуулсан. Хорих лагерийн үйл ажиллагааг хариуцаж байсан Химмлер ойролцоогоор 6 сая еврей, 200,000-500,000 цыган болон бусад сая сая хоригдлыг устгах тушаал өгсөн юм. Тус дэглэмийн нийт алсан хүмүүсийн тоо 11-14 сая орчим гэж тооцоолж байна. Амиа алдсан хүмүүсийн ихэнх нь Польш болон Зөвлөлт Холбоот Улсын иргэд байсан юм.

Дайны эцэст ялагдал зайлшгүй гэдгийг ухаарч ойлгосон Хайнрих Химмлер Барууны холбоотнуудтай энхийн хэлэлцээр эхлүүлэхийг оролдсон. Үүнийг мэдсэний дараа Хитлер 1945 оны 4-р сарын 29-ний өдрийн улс төрийн гэрээслэлдээ түүнийг бүх албан тушаал, цол хэргэмийг нь хурааж, баривчлах тушаал гаргасан байна. Дайн дууссаны дараа Химмлер нуугдах гэж оролдсон боловч 1945 оны 5-р сарын 21-нд Британичуудад баригджээ. Хоёр хоногийн дараа тэрээр өөрийн хэн болохыг илчилж, калийн цианид ууж амиа хорлосон.
Чин сэтгэлээсээ байхын ач холбогдол (жүжиг)

**Чин сэтгэлээсээ байхын ач холбогдол** жүжгийг Оскар Вайлд бичсэн хөнгөн, хошин төрлийн жүжиг юм. Энэхүү жүжиг 1895 оны 2-р сарын 14-нд Лондоны *St. James* театрт анх тайзнаа тавигдсан. Жүжигт гардаг гол дүрүүд нь өөрсдийн амьдралыг илүү амар болгохын тулд өөр хүн болж жүжиглэхийг оролддог хүмүүс юм.

Жүжгийн гол сэдэв нь гэрлэлт зэрэг ноцтой асуудлуудыг хөнгөн, инээдэмтэй байдлаар шоглон харуулсанд оршдог. Тухайн үед уг жүжгийг шүүмжлэгчид өндөр үнэлсэн. Гэхдээ зарим хүмүүс илүү гүн гүнзгий нийгмийн утга санаа агуулсан байх ёстой гэж үзсэн бол, бусад нь энэ бүтээлийг Уайлдын бичсэн хамгийн шилдэг жүжиг гэж үнэлжээ. Өнөөдөр энэ нь түүний хамгийн алдартай бүтээлүүдийн нэг юм.

Зохиолын үйл явдал нь өөрсдийгөө “Эрнест” нэртэй гэж итгүүлэх замаар хайр дурлалд хүрэхийг оролддог хоёр залуугийн тухай өгүүлдэг. Жүжигт үгийн наадам (pun) их ашиглагддаг. Учир нь “Ernest” гэдэг нь хүний нэр байхаас гадна “шударга, үнэнч” гэсэн утгатай үг юм.

Энэхүү жүжиг нь ёс суртахуун, нийгмийн дүр эсгэлт (хуурамч зан), хэв маяг зэрэг сэдвийг хөнддөг ч, хошин байдлаар хөнгөнөөр илэрхийлсэн нь онцлог юм. 

Жүжгийн анхны тоглолт маш амжилттай болсон боловч дараа нь Уайлдын амьдралд гарсан асуудлуудын улмаас (түүний хайртай хүнтэй холбоотой дуулиан) уран бүтээлийн замнал нь саатсан. Түүний хайртай хүний эцэг болох Лорд Альфред Дугласын аав маркез Уайлдад муудсан ногооны баглаа илгээж, жүжгийг тасалдуулахыг оролдож байжээ.

Ангилал:Драмын жүжиг
Зальтай бяцхан үнэг

***Зальтай бяцхан үнэг*** (эх нэр: Příhody lišky Bystroušky буюу англиар “Хурц чихт үнэгийн адал явдал”) нь Чех хэл дээрх гурван бүлэгт дуурь бөгөөд  Леош Яначекийн бүтээл ба 1923 онд бичиж дуусгасан. Дуурийн либреттог хөгжмийн зохиолч өөрөө. Рудольф Тесноглидек -ийн романаас сэдэвлэн бичжээ.

## Нэр
Дуурийн либреттог хөгжмийн зохиолч 1920 онд цувралаар нийтлэгдсэн романаас сэдэвлэн бүтээсэн. Уг романыг Рудольф Тесноглидек бичсэн бөгөөд анх “Lidové noviny” сонинд (Станислав Лолекийн зурагтайгаар) хэвлэгдсэн. Дуурийн нэрний хувьд “Příhody” нь “адал явдал” гэсэн утгатай, “lišky” нь “үнэг”-ийн харьяалахын тийн ялгал юм. “Bystroušky” гэдэг нь “хурц, овсгоотой” гэсэн утгатай үг бөгөөд “үнэгний шовх чих” гэсэн давхар утгатай “зальжин, ухаалаг” гэсэн санааг илэрхийлдэг.  

## Зохиомж
Яначек, Тесноглидек-ийн комик маягийн түүхийг олж мэдээд, 1921 онд дуурь болгон хувиргахаар шийджээ. Тэрээр эхлээд зохиолчтой уулзаж, амьтдын зан чанарыг судалсан байна. Эдгээр дүрүүдийн мөн чанарыг ойлгосны үндсэн дээр, өөрийн 70 жилийн амьдралын туршлага, мөн өөрөөс нь нэлээд залуу Камилла Стосслова-д хайр сэтгэлээ шингээн дууриа бичиж эхэлжээ. Ингэснээр анх хошин өнгө аястай байсан бүтээлийг гүн ухааны утга агуулгатай бүтээл болгон хувиргасан байна.
Английн үндэсний дуурь

## Английн үндэсний дуурь
Английн үндэсний дуурь бол Англи, Лондонгийн дуурийн компанид суурилсан байдаг. Тоглолт хийдэг дуурийн театрыг Лондон Колизей гэж нэрлэдэг. Энэ нь Мартины гудамжинд байрладаг. Мартины гудамж нь Трафальгар талбайтай үнэхээр ойролцоо. Энэ бол Лондонгийн хоёр том дуурийн компанийн нэг юм. Нөгөө том нь Ковент Гарден дахь Рояал Дуурийн театр юм. Английн үндэсний дуурь нь өөр юм яагаад гэвэл тэр дуурь нь үргэлж англиар дуулдаг. Тасалбарын үнэ нь Рояал Дууриас тийм ч өндөр биш. 

## Түүх
Английн үндэсний дуурийн эхлэл нь 1898 онд Олд вик театрт Лилиан Бэйлис нь дуурийн цуврал концерт тоглосон үеэс эхэлдэг. Мөн 10 жилийн дараа тэнд театрын хамтлаг байгуулсан. Тэрээр Шекспирийн жүжгүүдийг товчилсон хэлбэрээр тавьсан. Тэр жижиг бүжгийн хамтлаг нэмсэн. Сэдлерс Уэллс театр нээгдэж, багийг Вик Уэллс Опера гэж нэрлэжээ. Дараа нь бүжигчид Вик Уэллсээс тусгаарлагдаж Рояал балет болсон.

Дэлхийн хоёрдугаар дайны үеэр театр хаалттай байхад хамтлаг аялан тоглолт хийж байсан. Дайн дуусахад театр дахин нээгдэж, Сэдлерс Уэллс Опера хамтлаг гэж нэрлэгдсэн бөгөөд театр дахин нээгдэх тоглолтонд Бенжамин Бриттен-ийн Петер Гримэс жүжиг тоглогджээ.
Дугуй цагаан

Дугуй цагаан нь гурил, элсэн чихэр, шар тосоор хийсэн монгол амттан юм.
Бирагийн Аръяа

**Бирагийн Аръяа** - (1961 онд Улаанбаатар хотод төрсөн) - Монгол Улсын эрдэмтэн, биологч. АНУ-ын Насжилт судлалын үндэсний хүрээлэнгийн салбарын эрхлэгч, доктор. АНУ-ын шинжлэх ухааны хүндэт доктор. Тэрээр Академич Шагдарын Бирагийн хүү юм.

Б.Арьяа 1978 онд дунд сургуулиа төгсөөд 1978-1983 онд ЗХУ-ын М.Ломоносовын Москвагийн Улсын их сургуулийг генетикийн мэргэжлээр сурч төгссөн байна. Унгарт нэг хэсэг мэргэжлээрээ ажиллаж байсан. 1991 онд ЗХУ-д Биологийн ухааны докторын зэрэг хамгаалаад АНУ-д амьдарч, ажиллаж байгаа.  Тэрээр цөсний хүүдийн хавдарын эсрэг вакцин зохион бүтээсэн. Илиной их сургуульд ажиллаж байсан, 2000 онд тэрээр АНУ-ын Үндэсний Хавдар Судлалын Хүрээлэнгийн Вакцины Биологийн Хэсэгт эрдэмтэн судлаачаар шилжиж, хорт хавдрын вакцины судалгаагаа үргэлжлүүлжээ. 2003 оноос Мэрилэнд дахь Эрүүл мэнд, насжилт судпалын хүрээлэнд ажиллаж байна.  Энэ хугацаанд тэрээр 60 гаруй эрдэм шинжилгээний бүтээлийг дэлхийн нэр хүндтэй сэтгүүлүүдэд хэвлүүлж, 12 патент эзэмшжээ.

Түүний шинжлэх ухаан, ялангуяа биологийн салбарт оруулсан хувь нэмрийг үнэлж, 2011 онд “Tenured” эрдэмтэн буюу хүндэт доктор хэмээх нэр хүндтэй цолыг АНУ-ын Эрүүл мэндийн үндэсний хүрээлэнгүүдийн Эрдэмтэдийн зөвлөлийн саналаар олгосон байдаг. “Tenured” эрдэмтэн болсон нь түүний судалгаа дэлхий нийтэд хүлээн зөвшөөрөгдөхүйц гэдгийг баталж, цаашид судалгаагаа үргэлжлүүлэхэд нь нийгмийн болон санхүүгийн хэрэгцээг батлан дааж буй хэрэг юм.

## Бүтээлүүд 
# Bodogai M, O'Connell J, Kim K, Kim Y, Moritoh K, Chen C, Gusev F, Vaughan K, Shulzhenko N, Mattison JA, Lee-Chang C, Chen W, Carlson O, Becker KG, Gurung M, Morgun A, White J, Meade T, Perdue K, Mack M, Ferrucci L, Trinchieri G, de Cabo R, Rogaev E, Egan J, Wu J, Biragyn A. Commensal bacteria contribute to insulin resistance in aging by activating innate B1a cells.(external link) *Sci Transl Med.* 2018;10(467).
# Lee-Chang C, Bodogai M, Moritoh K, Olkhanud PB, Chan AC, Croft M, Mattison JA, Holst PJ, Gress RE, Ferrucci L, Hakim F, Biragyn A. Accumulation of 4-1BBL+ B cells in the elderly induces the generation of granzyme-B+ CD8+ T cells with potential antitumor activity.(external link) *Blood.* 2014;124(9):1450-9.
# Ragonnaud E, Moritoh K, Bodogai M, Gusev F, Garaud S, Chen C, Wang X, Baljinnyam T, Becker KG, Maul RW, Willard-Gallo K, Rogaev E, Biragyn A. Tumor-Derived Thymic Stromal Lymphopoietin Expands Bone Marrow B-cell Precursors in Circulation to Support Metastasis.(external link) *Cancer Res.* 2019;79(22):5826-5838.
# Olkhanud PB, Damdinsuren B, Bodogai M, Gress RE, Sen R, Wejksza K, Malchinkhuu E, Wersto RP, Biragyn A. Tumor-evoked regulatory B cells promote breast cancer metastasis by converting resting CD4⁺ T cells to T-regulatory cells.(external link) *Cancer Res.* 2011;71(10):3505-15.
# Biragyn A, Ruffini PA, Leifer CA, Klyushnenkova E, Shakhov A, Chertov O, Shirakawa AK, Farber JM, Segal DM, Oppenheim JJ, Kwak LW. Toll-like receptor 4-dependent activation of dendritic cells by beta-defensin 2.(external link) *Science.* 2002;298(5595):1025-9.
Сэрээтэрийн Батсүх

**Сэрээтэрийн Батсүх** (1952 онд төрсөн ) -Монгол Улсын Соёлын гавъяат зүтгэлтэн, МОНЦАМЭ агентлагийн гэрэл зурагчин.

С.Батсүх Монгол хүн сансарт анх удаа ниссэн түүхэн үйл явдал, Монгол, Оросын хамтарсан сансрын нислэгийг гэрэл зургийн хальснаа мөнхөлсөн гавьяатан юм.

## Намтар 
С.Басүх Улаанбаатар хотын Чингэлтэй дүүргийн 5-р сургуулийг 1970 онд төгссөн. Багын л гэрэл зураг сонирхдог хүүхэд байсан. Дунд сургуулиа төгсөх жил “Гэрэл зураг сонирхдог хүүхдүүдийг Улсын гэрэл зургийн газарт шалгаруулж авна” гэсэн зарын дагуу Соёлын яам болон Кино үйлдвэрээс хүмүүс ирж шалгалт авчээ. Ажилд ч тэнцлээ. Эхний нэг хоног жижүүр хийсэн, маргаашнаас нь эхлээд “Долоо хоног цэвэрлэгч" хийсэн байна. Тэгээд л лабораторид хоёр сар зураг угаах ажилд томилогдлоо. Дараа нь дахин шалгалт өгсөн. Түүний багш Б.Улиатайхүү гэж Монголын анхны эмэгтэй гэрэл зурагчин байжээ. Ангийн Нармандахын багш нь Ц.Нина. 14-р сургуулиас ирсэн Бямбаа Дугарсүрэн гэж гэрэл зурагчны шавь болгосон. Гурван сарын дараа дахин шалгалт өгч, Соёлын яамны харьяа Улсын гэрэл зургийн газарт Гэрэл зурагчин болжээ. Тэр үед 5-6 зурагчинтай байв. Улсын гэрэл зургийн газар МОНЦАМЭ агентлаг болон Улсын архивыг зургаар хангах үүрэгтэй байсан ажээ. 1978 оноос Гэрэл зургийн газрыг тэр чигт нь МОНЦАМЭ агентлагт шилжүүлсэн байна.
Ан-124

**Ан-124** (нэршил нь: **«Руслан»**; нууц нэр нь: **Изделие 400**; НАТО-гийн кодчилолоор: **«Condor»**) —Олег Антоновын Зохион бүтээх Товчооны боловсруулсан хүнд даацын тээврийн онгоц юм. 

ЗХУ-д зуу гаруй компани үүнд зориулсан эд анги үйлдвэрлэхэд оролцож байжээ. ЗХУ задран унасны дараа олноор үйлдвэрлэхээ зогсоосны дараа хоёр үйлдвэр хоёулаа Зөвлөлтийн дараах үед баригдаж дууссан эд ангиудын нөөцтэй үлджээ. Бүрэн хэмжээний үйлдвэрлэлийг сэргээх оролдлогууд хийгдсэн боловч амжилтгүй болсон.

1960-аад онд анх 2 урьдчилсан загвар боловсруулсан: 140 тонн ачаа өргөх хүчин чадалтай Ан-126 болон 120 тонн ачаа өргөх хүчин чадалтай Ан-124. Эхний онгоц зургаан хөдөлгүүртэй байсан бол хоёр дахь нь дөрвөн хөдөлгүүртэй байхаар төлөвлөгдсөн байв.

1973 онд Киевийн Нисэх онгоцны үйлдвэрлэлийн холбоонд шинэ аварга том барилга барих ажил эхэлсэн. 1979 онд үйлдвэрт техникийн баримт бичиг ирж эхэлсэн бөгөөд үйлдвэрлэлийн багаж хэрэгсэл угсрах ажил мөн адил эхэлсэн.

1985 онд уг онгоцыг "Ле Бурже" -д болсон 26 дахь Парисын агаарын шоунд танилцуулсан. Үзэсгэлэнгийн дараахан Ан-124 онгоц дэлхийн дээд амжилт тогтоох цуврал нислэгүүдийг хийжээ.

Мөн уг онгоцыг шүхрээр буулгах хөтөлбөр, ойр байрлалд нисэх чадвар (урд талын онгоцны араас санаатайгаар орох), мөстөлт зэрэгт хэдэн жилийн турш туршиж үзсэн. Шүхрээр буулгах туршилтын дараа арын хаалгаар шүхрээр буух нь аюултай гэж үзсэн.

1986 оны 12-р сард Ан-124 онгоцны туршилтын гэрчилгээнд гарын үсэг зурсан.

1992 оны 12-р сарын 30-нд Ан-124-100 онгоцны иргэний хувилбар нь нислэгт тэнцэх чадварын гэрчилгээ авсан.

Киевийн Нисэх онгоцны үйлдвэрлэлийн холбоо 1994 он гэхэд 17 ийм онгоц үйлдвэрлэжээ.

Ульяновскийн Нисэхийн үйлдвэрлэлийн цогцолбор 1985-1995 онуудад 33 Ан-124 онгоц үйлдвэрлэжээ.
Yamaha Motor Company

нь Японы Шизүока мужийн Ивата хотод байрладаг үндэстэн дамнасан корпораци юм. Тус компани нь мотоцикл, скутер, завь, нисэх онгоцны хөдөлгүүр, робот зэрэг бүтээгдэхүүн үйлдвэрлэж, борлуулдаг бөгөөд олон төрлийн салбарт үйл ажиллагаа явуулдаг. Дэлхийн хоёр дахь том мотоцикл үйлдвэрлэгчдийн нэг бөгөөд завь үйлдвэрлэлийн салбарт дэлхийд тэргүүлэгч компаниудын нэг гэж тооцогддог .

La kompanio estas tute aparta ento de la muzikinstrumenta fabrikanto Yamaha (Hamamatsu, Shizuoka).

## Брэнд 
"Дизайн Ямаха" хэмээн алдаршсан тус компани нь нарийн хийц, детальд анхаарал хандуулдгаараа олон улсын хэмжээнд хүлээн зөвшөөрөгдсөн. Мөн бүтээгдэхүүндээ дэвшилтэт технологийг нэвтрүүлдгээрээ онцлогтой. Тус компани нь *Japan Good Design Award*, *German Red Dot Design Award* зэрэг олон улсын дизайны шагналуудыг хүртсэн .

## Цахим холбоос 
**Албан ёсны Глобал вэбсайтууд:**
* Албан ёсны вэбсайт - Англи
* Албан ёсны вэбсайт - Япон
* Албан ёсны вэбсайт

## Лавлагаа 
Ангилал:Японы эдийн засаг
Ангилал:Никкэй 225
Ангилал:Мотоцикл
Ангилал:Робот үйлдвэрлэгч
Ангилал:Ямаха Мотор
Ангилал:1955 онд байгуулагдсан
Наурыз көже

**Наурыз көже** (Казах) эсвэл **Нооруз көжө** (Киргиз) нь казах, киргизийн Наурызын баярт зориулж хийдэг шөл юм.

## Орц 
Шөл нь ус, давс, мах, өөх, гурил, будаа (цагаан будаа, улаан будаа, шар будаа), сүү зэрэг 7 төрлийн бүтцээс бүрддэг.

## Эшлэл 
## Гадны холбоос
Жамбалрагчаагийн Бямбацэрэн

**Жамбалрагчаа овогтой Бямбацэрэн** нь Монголын үндэсний бөх бөгөөд Увс аймгийн Өндөрхангай суманд 1971 онд төрсөн. Тэрээр үндэсний бөхийн аймгийн заан, чөлөөт бөхийн спортын мастер цолтой.

## Амьдрал ба боловсрол 
Бямбацэрэн 1994 онд Үндэсний биеийн тамирын их сургууль-ийг бөхийн дасгалжуулагч, биеийн тамирын багш мэргэжлээр төгссөн. 2007 оноос хойш нүүрс тээврийн жолооч, операторын ажил эрхэлсэн.

## Бөхийн амжилт 
### Үндэсний бөх 
### Чөлөөт бөх 
## Цол, шагнал 
## Мэргэжлийн замнал 
* 1994 — Үндэсний биеийн тамирын их сургууль төгссөн (бөхийн дасгалжуулагч, биеийн тамирын багш)
* 2007–2025 — Нүүрс тээврийн жолооч, оператор

Ангилал:1971 онд төрсөн
Ангилал:Монголын бөхчид
Ангилал:Увс аймгийнхан
Ангилал:Спортын мастер
Либертари Нам

Либертари Нам (LP) (Англи хэлээр: Libertarian Party) нь Монгол Улсын анхны баруун жигүүрийн улс төрийн нам юм.

**Либертари Нам** нь хувь хүний эрх чөлөө, хувийн өмчийн эрх, чөлөөт зах зээлийн эдийн засаг, хязгаарлагдмал төрийн бодлогыг дэмждэг улс төрийн байгууллага юм. Тус нам өөрийн үзэл баримтлалыг барууны чиглэлтэй бөгөөд палео-либертари, нийгэм соёлын консерватизм зарчимтай нийцдэг гэж тодорхойлдог.

## Үзэл санаа 
Намын албан ёсны мөрийн хөтөлбөрийн дагуу Монголын Либертари Нам дараах зарчмуудыг дэмждэг:

* Хувь хүний эрх чөлөө ба хувийн хариуцлага
* Хувийн өмчийн хамгаалалт
* Чөлөөт зах зээлийн эдийн засгийн бодлого
* Төрийн оролцоог хязгаарлах
* Нийгмийн соёлын консерватив буюу уламжлалт үзэл

Тус нам нь хувь хүний эрх чөлөөтэй хамт хувийн хариуцлагын үүргийг онцолж, эдийн засаг болон нийгмийн амьдралд төрийн  оролцоог эсэргүүцдэг юм

## Эдийн засгийн бодлого 
Тус нам татварыг бууруулж, эдийн засаг дахь төрийн оролцоог багасгахыг дэмждэг. Тэдний мөрийн хөтөлбөрт дараах саналууд багтдаг:

* Орлогын болон аж ахуйн нэгжийн албан татварыг бууруулах
* Тусгай зөвшөөрлийг цуцлах
* Төрийн өмчит аж ахуйн нэгжүүдийг хувьчлах
* Нийгмийн халамжийн хөтөлбөрийг зорилтот бүлэгт хязгаарлах

Мөн тус нам мөнгөний хэвлэхийг эсэргүүцдэг бөгөөд ийм бодлого нь худалдан авах чадварыг бууруулж, эдийн засгийн тогтворгүй байдал үүсгэдэг гэж үздэг.

## Нийгэм соёлын бодлого 
Тус нам нийгмийн соёлын консерватив буюу уламжлалт байр суурийг баримталдаг. Тэдний мөрийн хөтөлбөрийн дагуу гэрлэлтийг хууль ёсны насанд хүрсэн эрэгтэй, эмэгтэй хоёрын сайн дурын холбоо гэж тодорхойлдог. Мөн цагаачлалын хатуу бодлогыг дэмжиж, үндэсний уламжлал, соёл, нийгмийн институцуудыг хадгалан хамгаалахыг онцолдог.

## Хууль эрх зүй ба хүний эрх 
Тус нам нь амьд явах эрх, өмчийн эрх, үзэл бодлоо чөлөөтэй илэрхийлэх эрх, хувийн нууцын эрх, шударга шүүхээр шүүлгэх эрх, эвлэлдэн нэгдэх эрх зэрэг суурь эрхүүдийг хамгаалахыг дэмждэг. Мөн хуулийн өмнө тэгш байх зарчмыг чухалчилж, нийгэм, эдийн засгийн албадмал тэгш байдлыг бий болгох бодлогуудыг шүүмжилдэг.

## Гадаад бодлого 
Монгол Улсын бүрэн эрхт байдал, нутаг дэвсгэрийн бүрэн бүтэн байдлыг хамгаалахыг дэмждэг. Мөн гадаад бодлогод үл оролцох чиглэлийг баримталж, төвийг сахих байр суурьтай байж, олон улсын зөрчил мөргөлдөөнд оролцохгүй байхыг онцолдог. Үүний зэрэгцээ Монгол Улсын олон тулгуурт, бие даасан гадаад бодлогыг үргэлжлүүлэхийг дэмждэг.
Микадо (дуурь)

**The Mikado; or, The Town of Titipu (Микадо буюу Титипу хот)** нь хоёр бүлэгт хуваагдсан инээдмийн дуурь бөгөөд хөгжмийг Arthur Sullivan, либреттог W. S. Gilbert бичсэн. Энэ нь тэдний хамтын бүтээлүүдийн ес дэх нь юм.

Уг дуурь 1885 оны 3-р сарын 14-нд Лондон хотын Savoy театрт нээлтээ хийж, нийт 672 удаа тоглогдсон бөгөөд тухайн үедээ хөгжмийн театрын бүтээлүүдийн хамгийн удаан хугацаанд тоглогдсон бүтээлүүдийн нэг байв. 1885 оны эцэс гэхэд Европ болон Америкт дор хаяж 150 хамтлаг энэ дуурийг тоглож байсан гэж тооцоологддог.

“Микадо” нь олон улсын хэмжээнд хамгийн амжилттай Savoy дууриудын нэг бөгөөд сонирхогч болон сургуулийн тайзнаа ч өргөн тоглогддог. Энэхүү бүтээл нь олон хэл рүү орчуулагдсан бөгөөд түүхэнд хамгийн их тоглогддог хөгжмийн жүжгүүдийн нэг юм.

“Микадо” нь 19-р зууны сүүл үеийн Британийн нийгэм, улс төрийг ёгтлон шүүмжилсэн бүтээл бөгөөд үйл явдлыг Япон оронд өрнөж буй мэтээр дүрсэлсэн. Ийм “гадаад” орчныг ашигласнаар W. S. Gilbert Британийн нийгмийн байгууллагуудыг илүү чөлөөтэй шүүмжилж, шүүмжлэлийн хурцыг зөөлрүүлэх боломжтой болсон.

Тэрбээр энэ аргыг мөн “Princess Ida”, “The Gondoliers”, “Utopia, Limited” болон “The Grand Duke” зэрэг бүтээлүүддээ ашигласан. Гэсэн хэдий ч 21-р зуунд АНУ-д уг дуурийг тавьсан зарим тохиолдолд Зүүн Азийн хүмүүсийн талаарх хэвшмэл ойлголтыг дэмжсэн гэж шүүмжлэлд өртсөн байдаг.
Die Fledermaus (дуурь)

**Die Fledermaus (Сарьсан багваахай)**, заримдаа The Revenge of the Bat (Сарьсан багваахайн өшөө авалт) гэж нэрлэгддэг, нь Johann Strauss II-ийн зохиосон оперетта бөгөөд либреттог нь Karl Haffner болон Richard Genée нар бичсэн. Энэ бүтээл 1874 онд анх тайзнаа тоглогдсон.

**Товч түүх (Background)**

“Die Fledermaus”-ын анхны уран зохиолын эх сурвалж нь Das Gefängnis (Шорон) нэртэй фарс жүжиг бөгөөд Германы зохиолч Julius Roderich Benedix 1851 онд Берлинд анх тавьжээ.

1872 оны 9-р сарын 10-нд Францын зохиолчид болох Henri Meilhac болон Ludovic Halévy нарын бичсэн водевиль жүжиг болох Le Réveillon Парисын Théâtre du Palais-Royal театрт нээлтээ хийсэн.

Энэ жүжиг Бенедиксийн фарс дээр суурилсан бөгөөд олон амжилттай либреттог бичсэн. Дараа нь “Le Réveillon” нь 1926 онд Ernst Lubitsch-ийн найруулсан “So This Is Paris” нэртэй дуугүй кино болж хувирсан. 

Мейяк, Алеви нарын жүжгийг удалгүй Karl Haffner герман хэл рүү орчуулсан (1804–1876), Vienna хотод Макс Штайнерийн санаачилгаар хөгжмийн жүжиг болгон тавихаар төлөвлөжээ. Гэвч Францын уламжлал болох “réveillon” буюу шинэ жилийн оройн зоог нь Вена театрт тохиромжгүй гэж үзсэн тул түүний оронд бал (бүжгийн үдэшлэг) оруулахаар шийдсэн.
Юнкерс-88

Junkers Ju 88 нь Дэлхийн 2-р дайны үед Люфтваффегийн олон зориулалттай онгоц байв. Дайны хамгийн олон талын зориулалттай онгоцнуудын нэг бөгөөд бөмбөгдөгч онгоц, өндөр хурдны бөмбөгдөгч онгоц, тагнуулын онгоц, торпедо бөмбөгдөгч онгоц, шөнийн сөнөөгч онгоц, мөн Mistel нисдэг бөмбөгний нэг хэсэг болгон ашиглаж байжээ.
Der Rosenkavalier (Дуурь)

thumb|Robert Sterl Schuch “Сарнайн баатар” дуурийг удирдаж байна

**Der Rosenkavalier** (“Сарнайн баатар”), Op. 59 нь Рихард Штрауссын зохиосон, Хуго фон Хофмансталь бичсэн герман эх зохиолтой, 3 бүлэгтэй хошин дуурь юм.

Энэ дуурь нь Луве де Куврэйн *Les amours du chevalier de Faublas* роман болон Мольерийн *Monsieur de Pourceaugnac* инээдмийн жүжгээс сэдэвлэн зохиогдсон.

Анх 1911 оны 1-р сарын 26-нд Дрезден хотын Хааны дуурийн театрт Макс Райнхардтын найруулгаар, Эрнст фон Шухын удирдлага дор анх тоглогдсон. Нээлтийн өмнө ажлын нэр нь *Ochs auf Lerchenau* байсан. (“Ochs” гэдэг нь “үхэр” гэсэн утгатай бөгөөд Бароны зан авирыг илэрхийлсэн нэр юм.)

Дуурийн гол дөрвөн дүр нь: язгууртан Маршаллин; түүний 17 настай амраг Октавиан Рофрано; түүний бүдүүлэг үеэл Барон Окс; мөн Оксын сүйт бүсгүй болох, баян хөрөнгөтний охин Софи фон Фаниналь юм.

Маршаллин Октавианд Барон Оксын “сарнайн баатар” болж, Софид ёслолын мөнгөн сарнай гардуулахыг санал болгодог. Гэвч Октавиан, Софи хоёр уулзсан даруйдаа бие биедээ дурладаг. Үүний дараа тэд Маршаллины тусламжтайгаар Софи-г сүйт залуугаас нь салгахын тулд инээдтэй арга сэдэж, эцэст нь Маршаллин Октавианыг Софид үлдээдэг.
Монгол-Афганистаны харилцаа

**Монгол-Афганистаны харилцаа** гэдэг нь далайд гарцгүй Азийн хоёр улс болох Монгол болон Афганистаны хоорондох дипломат харилцаа юм. Монгол Улсаас Исламын Бүгд Найрамдах Афганистан Улсад хавсран суугаа элчин сайд Шинэ Делид суудаг бол Афганистаны Монголын хэргийг хамаарагч Элчин сайд Бээжинд суудаг.

## Түүх 
Монголын эзэнт гүрэн одоогийн Афганистаны нутагт 1219-1332 оны хооронд ноёрхож байжээ. Афганистаны баруун болон өмнөд хэсэг нь Ил Хаант улсын харьяанд байсан бол Кабулыг оролцуулсан зүүн хэсэг нь Цагаадайн улсын харьяанд байв. 

1962 оны 2-р сарын 1-нд  Монголын удирдагч Юмжаагийн Цэдэнбал Кабулд айлчилснаар хоёр улсын хооронд албан ёсны дипломат харилцаа тогтоосон. 

1978 онд Кабулд Монголын Элчин сайдын яам нээгдсэн бол 1980 онд Асадуллах Сарвари Элчин сайдаар томилогдон Улаанбаатарт Афганистаны Элчин сайдын яам нээгдсэн. Афганистаны Ерөнхийлөгч Бабрак Кармаль 1982 онд Монголд айлчилж, хоёр орны харилцаа хөгжиж байсан хэдий ч Афганистаны дайны улмаас Улаанбаатар дахь Элчин сайдын яам 1988 он гэхэд хаагдсан. 

БНМАУ-аас Афганистан улсад Хаянгийн Банзрагч Элчин сайдаар ажиллаж байсан.

2018 оноос Исламын Бүгд Найрамдах Афганистан Улсаас Монгол Улсад хавсран суух Элчин сайд Жана Мосазай ажиллаж байна. 

## Эшлэл 
Афганистан
Ангилал:Хоёр орны харилцаа (Афганистан)
Монгол-Ираны харилцаа

**Монгол-Ираны харилцаа** -гэж хоёр улсын дипломат харилцааг хэлнэ. Монгол улс Лалын Бүгд Найрамдах Иран Улстай 1971 оны 5-р сарын 20-нд албан ёсоор дипломат харилцаа тогтоосон.  

## Түүх 
Монгол Ираны харилцаа 2,000 гаруй жилийн түүхтэй. Энэ нь Ираны түүхэн бичвэрүүд болон Ноён ууланд буй Хүннүгийн үеийн булшнаас гарсан Перс хивснээс харагддаг. Өнгөрсөн зун манай археологичид бас Персийн хаан Кавадын дүрс бүхий зоосыг Хүннүгийн үеийн булшнаас олж одоо судалгааны ажил үргэлжилж байна. Хүннүгийн үед Перстэй холбоотой байсан хэд хэдэн дурсгалууд ийнхүү олдоод байна.

Үүний дараа Чингис хааны байлдан дагуулалтын үед Перст хийсэн аян дайны тухай Монголын нууц товчоонд бичиж тэмдэглэсэн байдаг. Тэр үеийн Монголууд Персийн талаар өргөн мэдээлэлтэй байсан нь түүхийн баримтуудаас харагддаг. 

10, 11-р зууны үед Хорезм улс дунд Азийг, Персийг бүхэлд нь эзэлсэн байна. Хорейзмын улс нь исламын шашны суннит урсгалыг баримталдаг байсан бол Иранчууд нь шийт урсгалыг баримталдаг байж. Тухайн үед суннитүүд шийтүүдээ хавчин гадуурхаж, хоморголон устгадаг байсан юм. Түүнчлэн бага Азиас очсон Туркууд Иранчуудыг даралдаг байсан гэх баримтууд ч бий. Тэр үед Монголын цэрэг очиж Иранчуудыг дарангуулал, хавчлагаас чөлөөлсөн нь түүхэнд тэмдэглэгдэн үлдсэн. Ираны шийтүүдтэй гэрээ байгуулж тэдний дэмжлэгийг авч чадсан учраас Монголын Ил Хаант улс байгуулагдсан гэж үздэг.

1256 онд Монголын Ил Хаант улс байгуулагдаж том хаадаар тооцвол 88 жил оршин тогтносон байдаг. Тус улс бутарсны дараагаас Монгол угсааны хаадаар нарийн тооцвол 200 орчим жил оршин байсан гэх үндэслэлтэй.

Өлзийт хаан лалын шашинтан байсан төдийгүй, түүний бариулсан Лалын сүм эдүгээ ЮНЕСКО-гийн соёлын үнэт өвд бүртгэгдэн, Ираны Султание хотод байдаг ажээ.

1979 онд БНМАУ-ын төрийн тэргүүн Ю.Цэдэнбал Иранд албан ёсоор айлчилж байсан.

2003 оны 12-р сард Иранд томоохон газар хөдлөлт болсоны улмаас олон мянган хүний амь эрсдэж, материаллаг хохирол учирсантай холбогдуулан Монгол Улсын Засгийн газраас хүмүүнлэгийн тусламж болгож 1000 шихэг ноосон хөнжил хүргүүлж байсан.

2010 онд "Махимпекс" компани Ираны компанитай хонины мах нийлүүлэх гэрээ хийж 2012 оны байлдаар 1500 тонн мах нийлүүлсэн юм. 

2012 оны 8-р сарын 13-нд Ираны Гадаад хэргийн орлогч сайд Аббас Арагчи Монгол Улсад айлчисан.      

Монгол Улсын Ерөнхийлөгч Ц.Элбэгдорж Тегеранд 2012 оны 9-р сард болсон Эвсэлд Үл Нэгдэх Хөдөлгөөний дээд хэмжээний 16-р уулзалтад оролцсон. Энэ үеэр Лалын Бүгд Найрамдах Иран Улсад албан ёсны айлчлалын үеэр Монгол Улсын Ерөнхийлөгч Цахиагийн Элбэгдорж Ираны Ерөнхийлөгч Махмуд Ахмади Нежад нар хэлэлцээ хийсэн.

Дараа нь хоёр талын Ерөнхийлөгчид хэд хэдэн удаа уулзахдаа харилцаагаа “Худалдаа, эдийн засгийн салбарт өргөжүүлье” гэж тохирсон.

2015 онд Монгол Улсын Гадаад харилцааны Л.Пүрэвсүрэн Иранд айлчилж, харилцааны олон талт асуудлуудыг хэлэлцсэн байна. 

Монгол, Ираны ШУА, Судалгааны Төвийн удирдлага айлчилж, хоёр удаагийн нэгдсэн хуралдаан, мөн “ГЭРЭГЭ-Азийн соёл иргэншлийн үнэт зүйл” сэдэвт 10-аад орны төлөөлөгчид оролцсон эрдэм шинжилгээний хурлыг 2015 оны 10 дугаар сард манай ШУА, ГХЯ хамтран Улаанбаатарт хийсэн.
Аббас Арагчи

**Сейе́д Абба́с Арагчи́** (перс. ‌عباس عراقچی‎ МФА: [ʔæbˌbɒːse æɾɒːˈɢtʃi], англи. *Abbas Araghchi*; 1962 оны 12-р сарын 5-нд Тегеран хотод төрсөн) — Ираны  дипломат бөгөөд төрийн зүтгэлтэн, 2024 оны 8-р сараас Ираны Гадаад хэргийн сайдаар ажиллаж байна. Тэрээр өмнө нь Ираны Гадаад хэргийн яамны хэвлэлийн төлөөлөгч, Финлянд болон Японд Ираны Элчин сайдаар ажиллаж байсан. Ираны улс төрийн асуудал эрхэлсэн Гадаад хэргийн сайдын орлогч, Ази, Номхон далайн болон Төв Азийн асуудал эрхэлсэн Гадаад хэргийн сайдын орлогч байсан. Аббас Арагчи бол Ираны цөмийн хэлэлцээрийн гол оролцогч юм.  

## Намтар 
Аббас Арагчи 1962 оны 12-р сарын 5-нд Ираны Тегеран хотод Перс гэр бүлд төрсөн. Тэрээр гурван эгч, гурван ах дүү нартай бөгөөд тэдний ихэнх нь худалдаа эрхэлдэг. Түүний өвөг эцэг хивсний худалдаачин байжээ. Эцэг нь түүнийг 17 настай байхад нь нас баржээ. Өсвөр насандаа тэрээр Ираны хувьсгалд оролцож, дараа нь Исламын хувьсгалт харуулын корпуст (IRGC) элсэж, есөн жил алба хааж, Иран-Иракийн дайнд оролцсон.

Аббас Арагчи Ираны Гадаад хэргийн яамны харьяа Олон улсын харилцааны сургуульд олон улсын харилцааны чиглэлээр бакалаврын зэрэг хамгаалсан. Дараа нь тэрээр Тегеран дахь Исламын Азад Их Сургуульд улс төрийн шинжлэх ухааны магистрын зэрэг хамгаалсан байна. Мөн түүнчлэн, тэрээр Ангилд Кентийн Их Сургуульд улс төрийн ухааны докторын зэрэг хамгаалсан.

2026 оны 2-р сарын 28-нд АНУ-Израилийн хамтарсан Иран руу хийсэн цохилтын дараа Аббас Арагчи халдлагыг "ямар ч үндэслэлгүй бөгөөд хууль бус халдлага" гэж буруушааж, Иран өөрийгөө хамгаалах эрхээ хадгалж байгаа гэж мэдэгдсэн. 3-р сарын 9-нд PBS News Hour-д өгсөн ярилцлагадаа Арагчи Америкийн цохилтыг "бүтэлгүйтэл" гэж нэрлээд, Иран "шаардлагатай болтол" тэмцэх болно гэж амлав. 3-р сарын 14-нд Арагчи Орос, Хятадтай "сайн хамтын ажиллагаатай"-г тэмдэглэж, хоёр улс Иранд дайны хүчин чармайлтад тусалсан гэж тэмдэглэсэн юм.

Аббас Арагчи англи, араб хэлтэй.
Ираны Гадаад хэргийн яам

**Лалын Бүгд Найрамдах Иран Улсын Гадаад хэргийн яам** (перс: وزارت امور خارجه جمهوری اسلامی ایران‎) нь Лалын Бүгд Найрамдах Иран Улсын гүйцэтгэх засаглалын байгууллага бөгөөд Ираны гадаад орнууд болон олон улсын байгууллагуудтай харилцах харилцааг удирдан хэрэгжүүлэх үүрэгтэй юм.

Энэ яам нь Лалын Бүгд Найрамдах Иран Улсын Үндсэн хуулиар эсвэл Ираны Гадаад хэргийн яамны тухай хуулийн дагуу Ираны Засгийн газарт тайлагнадаг.

Тус яамыг Гадаад хэргийн сайд удирддаг; 2024 оны 8-р сарын 21-нээс хойш энэ албан тушаалыг Аббас Арагчи хашиж байна.

Гадаад хэргийн яам бол Ираны хамгийн эртний засгийн газрын байгууллага юм. Гадаад хэргийн алба 1821 онд байгуулагдсан. Гадаад хэргийн албаны анхны тэргүүн нь 1821-1823 онуудад энэ албан тушаалыг хашиж байсан Мирза Абдулвахаб Нешат Мотамед аль-Давла байв.

1824 онд Фатх Али Шах Ираны Гадаад хэргийн сайдаар Мирза Абул-Хасан Ширазийг томилж байжээ.

Яамны гол үүрэг бол Улсын ерөнхий гадаад бодлогын стратеги боловсруулах, Ираны Засгийн газарт холбогдох саналуудыг өргөн барих, гадаад бодлогыг хэрэгжүүлэх явдал юм.

Гадаад хэргийн яам нь үйл ажиллагаагаа шууд болон Ираны дипломат төлөөлөгчийн газар, консулын газрууд, мөн Ираны олон улсын байгууллагуудын дэргэдэх төлөөлөгчийн газруудаар дамжуулан хэрэгжүүлдэг.

Гадаад хэргийн яамыг Ираны Ерөнхийлөгчийн нэр дэвшүүлснээр Межлисаас /парламент/ томилдог Гадаад хэргийн сайд удирддаг байна.

## Ираны Гадаад хэргийн сайд нар
Ираны парламент- Межлис

**Ираны парламент** буюу **Лалын зөвлөлдөх Зөвлөл**, **Ме́жлис** (перс. مجلس شورای اﺳﻼﻣﯽ‎ — *Межли́с-е шура́-йе ислами́*) — Лалын Бүгд Найрамдах Иран Улсын нэг танхимтай парламент. Межлис нь 290 гишүүнээс бүрддэг (2000 оноос өмнө 270 байсан).

1979 оны Исламын хувьсгалаас өмнө Межлис нь Ираны хоёр танхимтай парламентын доод танхим (дээд танхим нь Сенат) байв. Энэ нь 1906 оны шинэ Үндсэн хуулийн дагуу Үндэсний зөвлөлдөх зөвлөл (перс: مجلس شورای ملی‎) нэртэйгээр байгуулагдсан. 1963 он хүртэл эмэгтэйчүүд санал өгөх эрхгүй байв. 1979 оны Исламын хувьсгалын дараа дээд танхимыг татан буулгаж, Үндэсний зөвлөлдөх зөвлөлийг Лалын зөвлөлдөх Зөвлөл гэж нэрлэжээ.

Парламентын гишүүдийг ард түмний шууд санал хураалтаар 4 жилийн хугацаатай сонгодог. Межлис нь хуулийн төсөл, төсвийг боловсруулж, олон улсын гэрээг соёрхон баталдаг. Межлисын нэр дэвшигчдийг Үндсэн хууль хамгаалагчдын Зөвлөл баталдаг.

Ираны парламентын сүүлийн сонгууль 2024 оны 3-р сарын 1-нд болсон бөгөөд 2024 оны 5-р сарын 10-нд 22 тойрогт дахин санал хураалт болсон бөгөөд аль ч нэр дэвшигч 20 ба түүнээс дээш хувийн санал аваагүй байна. Нийт 48,000 гаруй нэр дэвшигч бүртгүүлсэн бөгөөд ойролцоогоор 15,000 нь 31 мужийг төлөөлсөн 290 суудлын төлөө өрсөлдсөн байна. Эцсийн дүнгээс харахад зарчимч хүчин парламентын 290 суудлын 233-ыг нь авсан байна.

## **Лалын зөвлөлдөх Зөвлөлийн дарга нар** 
* 1980—1989: Али Акбар Хашеми Рафсанжани
* 1989—1992: Мехди Карруби
* 1992—2000: Али Акбар Натек-Нури
* 2000—2004: Мехди Карруби
* 2004—2008: Голям-Али Хаддад Адель
* 2008—2020 : Али Ларижани
* 2020 оны 5-р сараас: Мохаммад-Багер Галибаф
Константин Косачев

**Константин Косачев** (, 1962 оны 9-р сарын 17-нд ЗХУ-ын Зөвлөлт Оросын Москва мужийн Пушкины дүүргийн Мамонтовка тосгонд төрсөн) - Оросын төрийн зүтгэлтэн, дипломатч, Оросын Холбооны Улсын сенатор, Холбооны Зөвлөлийн орлогч дарга (2021 оноос хойш). Тэрээр Оросын Холбооны Хурлын Холбооны Зөвлөлийн Олон улсын харилцааны хороонд ажилладаг. К.Косачев хууль зүйн ухааны докторын зэрэгтэй бөгөөд Нэгдсэн Орос намын Дээд Зөвлөлийн гишүүн юм. 

Орос-Украины дайныг дэмжсэнийхээ төлөө тэрээр Европын Холбооны 27 орон, Их Британи, АНУ, Канад, Швейцар, Австрали, Украин, Шинэ Зеланд зэрэг орнуудын хориг арга хэмжээнд орсон байна.

Тэрээр 1984 онд ЗХУ-ын Гадаад хэргийн яамны дэргэдэх Москвагийн Олон улсын харилцааны улсын дээд сургуулийг онц дүнтэй төгссөн. Төгсөөд орчуулагчаар, тэр дундаа хамгийн дээд өндөр түвшинд орчуулга хийж байжээ. Мөн ЗХУ болон Оросын Гадаад хэргийн яамны төв алба, гадаад төлөөлөгчийн газарт (Швед улсад) янз бүрийн дипломат албан тушаал хашиж байсан. 

1998 оны 5-р сараас ОХУ-ын Засгийн газрын дарга (Сергей  Кириенко, Евгений Примаков, Сергей Степашин, Владимир Путин нарын) нарын зөвлөх, дараа нь олон улсын асуудал эрхэлсэн туслах.  

Ангилал:Оросын дипломатч
Ангилал:Оросууд
Ангилал:1962 онд төрсөн
Галсандоржийн Батбилэг

**Галсандоржийн Батбилэг** (1952 оны 2 сарын 29-нд Говь-Алтай аймгийн Дарви суманд төрсөн) нь Монгол Улсын гавьяат тамирчин (2014-03-21) цолтой боксчин. Тэрээр 1980 оны зуны олимпод эрэгтэйчүүдийн 60 кг-ийн жинд өрсөлдөж 5-р байр эзэлсэн. 1980 оны Азийн аварга.

Тэрээр 1980 оны олимпод эхний тойрогт Анголын А.М.Коэльог 5:0-ээр хожжээ. Дараа нь Данийн Йеспер Гарнеллыг 4:1-ээр ялсан байна. Ингээд медалийн төлөө олимп, дэлхийн аварга, Кубын алдарт боксчин Анхель Эррерад 0:5-аар хожигдсон ч, тоглолтын үед түүнийг хүнд цохилтод оруулан анх удаа Эррераг тоолуулж байсан билээ.

## Эшлэл
Ангилал:1952 онд төрсөн
Ангилал:Монголын боксчин
Ангилал:Монгол улсын гавьяат тамирчин
Ангилал:Дарвийн (Говь-Алтай) хүн
Ангилал:Монголчууд
Медина

**Медина**, албан ёсоор **Гэрэлт Медина** (араб: المدينة المنورة‎, *Аль-Мадина аль-Мунаввара*‎) нь Саудын Арабын баруун хэсгийн Хежаз мужид орших Медина тойргийн нийслэл хот юм. Энэ хот бол Исламын шашны түүхэн дэх хамгийн эртний бөгөөд хамгийн чухал газруудын нэг юм. Исламын шашны хоёр дахь хамгийн ариун гэгддэг тус хот 2022 оны байдлаар 1,477,023 хүн амтай бөгөөд тус улсын дөрөв дэх хамгийн олон хүн амтай хот болжээ. Хүн амын 58.5% нь Саудын Арабын иргэд, 41.5% нь гадаадын иргэд байдаг юм.

Өмнө нь Медина хотыг "Ятриб" гэж нэрлэдэг байсан бол 622 онд Бошиглогч Мухаммед болон түүний хамтрагчид Меккагаас нүүж ирсний дараа "*Аль-Медина ан-Набавиа*" (араб: المدينة النبوية - "Бошиглогчийн хот") гэж нэрлэгдэх болсон. Энэ нь Лалын шашинтнуудын эриний эхлэл гэж үздэг байна. Медина хот Арабын Халифатын нийслэл болжээ. Медина дахь Мухаммедын гэр нь анхны сүм болжээ. Зөнч Мухаммед 632 онд нас барж, Мединад оршуулжээ. 656 онд Мухаммедын гэрийн суурин дээр Их сүм буюу Зөнчийн сүм (Масжид ан-Набави) баригдсан. Дөрөв дэх халиф Али нийслэлийг Мединагаас Иракийн Куфа руу нүүлгэжээ.

Медина хот түүхийнхээ туршид эрх мэдлийн олон өөрчлөлтийг туулсан. Эхэндээ энэ бүс нутгийг Арабын еврей овог аймгууд болох Аус, Хазраж нар захирч байжээ. Мухаммед ба Рашидунууд (622-661), Умайядууд (661-750), Аббасидууд (750-945), Фатимидууд (945-1170), Айюбидууд (1170-1254), Египетийн Мамлюкууд (1254-1517), Османчууд (1517-1805), Саудын анхны улс (1805-1811), Мухаммед Али Паша (1811-1840), хоёр дахь удаагаа Османчууд (1840-1918), Меккагийн Хашемит Шарифат (1918-1925), эцэст нь 1925 оноос Медина нь орчин үеийн Саудын Араб улсын нутаг дэвсгэрт харьяалагдаж байна.

Ангилал:Саудын Арабын суурин
Хедда Габлер (Жүжиг)

**Хедда Габлер** (жүжиг) - Норвегийн жүжгийн зохиолч Хенрик Ибсены зохиосон жүжиг. Дэлхийн нээлт нь Мюнхен хот дахь Резиденц театрт 1891 оны 1-р сарын 31-нд болсон. Ибсен өөрөө оролцож байсан боловч тэр тайзны ард үлдсэн. Гэсэн хэдий ч анхны сэтгэгдэл сөрөг байсан, үүний дараа уран зохиолын реализмийн шилдэг бүтээл бөгөөд ерөнхийдөө 19-р зууны театр ба дэлхийн жүжиг болсон.

Хедда Габлер жүжгийн гол дүр нь хүсээгүй гэрлэлт болон байшингийн гацаанд орсон генералын охин Хеддагийн тухай өгүүлдэг. Хедда нь театрын гайхалтай драмын дүрүүдийн нэг гэж тооцогддог, бас Гамлетын эмэгтэй хувилбар гэж мөн тайлбарлажээ.

Хеддагийн гэрлэсэн нэр бол Хедда Тесман; Габлер бол түүний хадамд гараагүй байх үеийн овог юм. Энэ сэдвийн талаар Ибсен бичихдээ: “Миний энэ нэрийг өгсөн санаа нь Хеддаг хувь хүнийхээ хувьд нөхрийнхөө эхнэрээс илүү аавынх нь охин гэж үзээсэй гэдгийг харуулахын тулд байсан” гэжээ.

Ангилал:Жүжиг
Курд хэл

**Курд хэл** (*Kurdî*, کوردی ) — энэтхэг-европ хэлний аймгийн энэтхэг-иран хэлний салбарт ордог баруун умард иран хэлний дэд бүлэгт багтдаг курдүүдийн хэл. Курд хэл болон түүний аялгаар 34,3 сая хүн хэлэлцдэг ажээ. 

Өнөөгийн байдлаар курд хэл Ойрх Дорнодын Турк, Иран, Ирак болон Сирийн нутгуудад хуваагдсан Курдистан нутагт тархсан юм. Курманжи, сорани, пехлевани, лаки, зазаки, горани гэх олон аялгатай юм. 

Дундад зууны үед перс болон араб хэлний нөлөө их орсон. Мөн турк хэлнээс ихээхэн үг зээлдэж авсан байдаг.
Эспер Ухтомский

Гүн **Эспер** **Ухтомский** (орос. *Эспер Эсперович У́хтомский,* 1861 оны 8-р сарын 26-нд Оросын хаант улсын Ораниенбаум хотод төрсөн — 1921 оны 10-р сарын 12-нд өнөөгийн Пушкин хотод нас барсан) — оросын дипломат, дорно судлаач, нийтлэгч, яруу найрагч бөгөөд орчуулагч. Оросын II Николай хаантай ойр дотно харилцаатай байсан хүн.

1873-1880 онд тэрээр Санкт-Петербургийн Түүх, Филологийн дээд сургуулийн дэргэдэх гимназид суралцаж, дараа нь Санкт-Петербургийн Их Сургуулийн Түүх, Филологийн факультетад сурч төгссөн. Тэрээр Слав хэл шинжлэл, философийн чиглэлээр суралцжээ.

Суралцаж байх хугацаандаа тэрээр Буддын шашин сонирхож эхэлсэн, Төв болон Өмнөд Ази, Алс Дорнодын ард түмний түүх, шашин шүтлэг, соёл, урлагийн талаарх бүтээлүүдийн ном зүйг эмхэтгэжээ.

Төгссөнийхөө дараа тэрээр Дотоод хэргийн яамны Гадаад шашны оюун санааны хэргийн газарт ажилд орсон. 1886-1890 оны хооронд түүнийг Оросын Буддын шашны цөөнх ард түмнийг судлуулахаар Монгол, Хятад, Өвөр Байгаль руу хэд хэдэн удаа түүнийг илгээж байжээ. Тэрээр аяллынхаа талаар "Оросын элч" (орос. «*Русский Вестник*») болон бусад хэвлэлд нийтлүүлж байжээ.

1896-1910 онуудад Гүн Эспер Ухтомский Орос-Хятадын банкны удирдах зөвлөлийн дарга байсан бөгөөд 1890-ээд оны сүүлээс 1905 он хүртэл Манжуурын төмөр замын удирдах зөвлөлийг тэргүүлж байжээ.
Дүгэржанцангийн Бэхбилэг

**Дүгэржанцангийн Бэхбилэг** (1971 оны 10 сарын 28-нд Дархан хотод төрсөн) - Монгол Улсын Соёлын тэргүүны ажилтан, тайз дэлгэцийн жүжигчин.

## Уран бүтээл
### Дэлгэцийн бүтээл 
# Сарлаг тоших цагаар (1994) - Алдар
# Галзуурсан дурлал (1997) - Баяраа
# Амьдрах итгэл (1998)
# Хувь Тавилан (2000) - Туулын аав
# Хайр ургуулсан намар (2009) - Гочоогын дүү
# Ханилснаас илүү амраг (2011) - Тэлмэн
# Зүүд шиг өдрүүд (2013) 
# Улаанцэцэг (2022) - Бумцэнд
# Улаан Явар (2023) - Хүлэг
# Мөрч (2025) - Юндэндорж ноён
# Орь дуу (2026) - Данзан
### Тайзны бүтээл 
# Согтуу арслан (1986) - Бавгар
# Хайрт Долгор багшаа (1994) - Билгээ
# Жоомны гүйдэл (1995)
# Нохойн сүрэг (1995) - Лайка
# Худалч эхнэр (1996) - Уилльяам
# Урхи (1998) - Комиссар
# Сексист комеди (2008) - Занданшатар
# Макбет (2008) - Макдуф
# Нүгэлийн аянга (2008) - Баяраа
Цэвэгмидийн Батзориг

**Цэвэгмидийн Батзориг** (1966 оны 4-р сарын 26-нд Улаанбаатар хотод төрсөн - 2001 онд онгоцны ослоор нас барсан )- Монгол Улсын алдартай гэрэл зурагчин. 1996 онд Гамма гэрэл зургийн агентлаг үүсгэн байгуулагч.

ЗХУ-ын Ленинградын их сургуулийг гэрэл зургийн сэтгүүлч мэргэжлээр төгссөн. Улмаар МОНЦАМЭ агентлагт ажиллаад, улсад болж буй бүхий л чухал үйл явдлын зургийг авдаг байсан. Мөн тухайн үеийн Ерөнхийлөгч Ц.Очирбат гуайн айлчлалын зурагчнаар ажилласан.

2001 онд Ц.Батзориг онгоцны ослоор нас баэрсан жилээс эхлэн түүний нэрэмжит гэрэл зургийн уралдааныг зохион байгуулж эхэлсэн бөгөөд сүүлд 2013 онд "Ц.Батзориг сан"-г албан ёсоор байгуулсан байна. 

2016 оны 4-р сарын 26-нд Гамма галерейд Ц.Батзориг агсны нэрэмжит “Шинэ бүтээл-Хүмүүс 5” баримтат гэрэл зургийн шилдэг бүтээлийн үзэсгэлэн гарсан.
Billy Budd

Билли Бадд, 50-р бүтээл нь Бенжамин Бриттений зохиолч Э.М. Форстер, Эрик Крозье нарын либреттогийн дагуу Херман Мелвиллийн "Билли Бадд" туужаас сэдэвлэсэн дуурь юм.  Анх дөрвөн бүлэгтэй уг дуурь 1951 оны 12-р сарын 1-нд Лондон хотын Хааны Дуурийн Театрт (ROH) анхны тоглолтоо хийсэн.  Хожим нь Бриттен уг бүтээлийг хоёр бүлэгт дуурь болгон шинэчилсэн бөгөөд оршил болон төгсгөлийн хэсэгтэй. Шинэчилсэн хувилбар нь 1964 оны 1-р сарын 9-нд Лондон хотын Ковент Гарден хотын ROH театрт анхны тоглолтоо хийсэн. 

Зохиолын түүх

Э.М.Форстер уг туужид сонирхолтой байсан бөгөөд үүнийгээ Кембрижийн Их Сургуульд Кларкийн лекцүүддээ хэлэлцсэн. Форстер 1937 онд "F6-ийн өгсүүр" жүжгийн тоглолтыг үзэж байхдаа (Бриттен түүнд зориулж санамсаргүй хөгжим бичсэн) Бриттений хөгжмийг биширч байсан. Форстер 1942 оны 10-р сард Питер Пирс, Бриттен нар Үндэсний галерейд Бриттений "Микеланжелогийн долоон сонет"-ыг тоглохыг сонсоод Бриттентэй уулзжээ. 1948 онд Бриттен, Форстер нар Форстер дуурийн либретто бичиж болох эсэхийг хэлэлцжээ. Тэд Билли Баддыг дуурь болгон хувиргах бүтээл гэж тохиролцсон бөгөөд 1949 оны 1-р сард төслийн талаар хэлэлцэх албан ёсны уулзалт хийжээ.  Форстер Бриттентэй хамтран ажилладаг Эрик Крозьетой хамтран либретто бичихээр ажилласан. Эрдэмтэн Ханна Рохлиц уг дасан зохицол болон хамтын ажиллагааг нарийвчлан судалсан.
Севиллийн үсчин

***Севиллийн үсчин, эсвэл дэмий болгоомжлол*** (  нь Жиоакино Россинигийн бичсэн, Италийн либретто болох Чезаре Стербинигийн бичсэн хоёр бүлэгт *"Opera buffa"* (комедийн дуурь) юм. Либретто нь Пьер Бомаршегийн 1775 оны *"Севилийн үсчин* " Францын инээдмийн жүжгээс сэдэвлэгдсэн юм. Россинигийн дуурийн нээлт ( ''"Алмавива, o sia L'inutile precauzione* ") нэртэйгээр 1816 оны 2-р сарын 20-нд Ромын "Аргентина" театрт Анжело Тоселлигийн дизайны дагуу болжээ. 

Россинигийн "*Севилийн үсчин" жүжгийг'' хөгжмийн инээдмийн урлагийн хамгийн агуу бүтээлүүдийн нэг гэж үздэг бөгөөд бүх "дууриын буффе"-ын дуурийн буффа гэж тодорхойлсон байдаг. Хоёр зууны дараа ч энэ дуурь нь алдартай бүтээл хэвээр байна.
The Iceman Cometh-…….(жүжиг)

The Iceman Cometh-…(жүжиг)

**“The Iceman Cometh”** бол 1939 онд Амеркийн жүжгийн зохиолч “ Eugene O’Neill”-н бичсэн жүжиг юм. Анх 1946 онд нийтлэгдсэн бөгөөд, “Eddy Dowling” найруулж, 1946 оны 10 дугаар сарын 9-нд Бродвейн “Мартин Бек”театрт нээлтээ хийсэн бөгөөд, 1947 оны 3 дугаар сарын 15-нд хаагдахаасаа өмнө 136 удаа тоглогдсон. Дараа нь олон удаа дэлгэцийн бүтээл болгон өөрчилсөн. Энэхүү бүтээл нь нэгэн архинд донтогсодын тухай гардаг ба тэд нэгэн  баарны( уушын газар)  дээд талын хямдхан байранд хамтдаа амьдардаг  бөгөөд, тэднээс нэг нь архинаас гарч “амжилттай”, эрүүл саруул байхыг сонгох үед цаашид юу тохиолдох талаар өгүүлдэг.

“Нью-Йорк Таймс” театрын  шүүмжлэгч “Brooks Atkinson”, 1960 онд “Сиднэй Лумит”-н телевизийн нэвтрүүлэгт “The Iceman Cometh” хэмээн нэрлэгддэг телевизын уран бүтээлийн эхэнд, үүнийг “Харгис хатуу бөгөөд хэрцгий жүжиг… . Энэ бол Америкийн хамгийн гайхалтай жүжгүүдийн нэг" хэмээсэн байдаг бөгөөд ,” Бродвей”-д нээлтээ хийснээс хойш 14 жилийн дараа энэхүү жүжиг нь холимог шүүмжүүд хүлээн авсан. Олон жилийн дараа буюу 1998 оны Лондоны продакшн болох “Kevin Spacey”-н “ Hickey”-ийн гол дүрд тоглосон хувилбарт үндэслэн, 1999 онд Бродвейн дахин сэргээсэн тоглолт “Брукс Аткинсон” - театрт тавигдсан юм.
Хөдөөгийн язгууртнууд (дуурь)

***“Хөдөөгийн язгууртнууд"*** Итали хэл дээр “Хөдөөгийн баатарлаг чанар"; ) нь Pietro Mascagni-ийн зохиосон нэг бүлэгт дуурь бөгөөд Giovanni Targioni-Tozzetti болон Guido Menasci нарын бичсэн итали либреттотой. Энэ нь Giovanni Verga-ийн 1880 онд бичсэн ижил нэртэй богино өгүүллэг болон дараагийн жүжгээс сэдэвлэн зохиогдсон. Сонгодог *веризмо* дуурийн нэг гэж тооцогддог энэхүү дуурь 1890 оны 5-р сарын 17-нд Ромын Костанзи театрт анх тоглогджээ. 1893 оноос хойш үүнийг Руггеро Леонкаваллогийн *Паглиаччитай* хамт "Cav/Pag" давхар дуулалтаар тоглож ирсэн.

Ангилал:Дуурь